En 33-årig mand var fredag i grundlovsforhør ved Retten i Hjørring for dobbeltlukkede døre.

En mand på 33 år blev fredag fremstillet i grundlovsforhør ved Retten i Hjørring. Nordjyllands Politi har sigtet ham for overtrædelse af såkaldt "særlovgivning". Det kan dække over en række forhold. Sigtelsen er imidlertid ikke uddybet nærmere, da politiets anklagemyndighed anmodede om, at grundlovsforhøret skulle afholdes for dobbeltlukkede døre. En anmodning, som dommeren hurtigt valgte at følge. Det skete af hensyn til sagens karakter og politiets videre efterforskning af sagen. Manden er varetægtsfængslet i fire uger.